Heiligenwaldsee

Da Heiligenwaldsee is a Baggasee bei Pleinfeld im midlfränkischn Landkroas Weißenburg-Gunzenhausen. Geografie Da See liegt rund zwa Kilometa neadli vo Pleinfeld und estli vom Groußn Brombachsee. Er eastreckt se auf oana Läng vo 830 Meta vo West noch Ost. In geringem Obstond fliaßt neadli da Brombach voabei, mid diesm undm westli glengna Mandlesweiher hoda meahrare Vabindunga. Geng de broatare Ostseitn vom See zua liegt a etwos iwa oan Hektar grouße Insl, de iwa zwoa Dämme midm Noadufa vabundn is. Im Ostn und Sidn vom See werd Sand obbaut, im Nordn befindn se meahrare Obsetzbeckn vo da Sandwäsche. Indem ma de aufgwujtn Schwebstoffe se do obsetzn losst, wern da Heiligenwaldsee, da Brombach und de Schwäbische Rezat ned vo eana eihtrübt. Gschicht De Firma Fiegl aus Pleinfeld hod 1978 de Genehmigung eahoitn, in da Gemarkung Pleinfeld Sand obz'baun und dobei an heitign Heiligenwaldsee ausz'baggan. De Obbaufrist woar znächst bis 1994 begrenzt und is späta bis 2010 valängt worn. De Sandwäsche im Heiligenwaldsee is 2002 gnehmigt worn. 2010 hod de Firma unta Vorlog vo oam londschoftspflegarischn Begleitplan de Valängarung vo da Genehmigung fian weitan Sandobbau und fia de Sandwäsche im Heiligenwaldsee bis 2020 beontrogt, do no ned olle urspringli gnehmigtn Obbauflechn ausbeit woarn und de Obbautiafe auf 15 Meta eaheht wern soite. Beleg Im Netz „Bayernviewer“: BayernAtlas der Bayerischen Staatsregierung (Hinweise)